Roman Berger

Roman Berger (* 9. august 1930, Cieszyn, Poľsko – † 22. december 2020, Bratislava) bol slovenský hudobný skladateľ, teoretik a publicista poľského pôvodu, žijúci v Bratislave. Bol filozoficko-meditatívneho typu, muzikológ a filozof hudby, ktorý sa snažil vytvoriť systém hudobnej teórie adekvátny súčasnému vedeckému mysleniu a ktorý by bol maximálne všeobecný.Berger, r. In: 

V detstve zažil nacistický útlak, perzekúciu jeho otca a už ako tínedžer musel pracovať v stolárskej dielni. Po vojne v roku 1949 zmaturoval na Poľskom gymnáziu v Českom Těšíne a začal študovať teóriu u Jana Gawlasa a hru na klavír u Marty Gabryś-Furmanikowej na Štátnej vysokej škole hudobnej v Katoviciach. V roku 1952 bol v dôsledku stalinských represií prinútený aj s rodinou emigrovať. Usadili sa Slovensku v Bratislave, kde doštudoval na VŠMU klavír a neskôr aj kompozíciu u Dezidera Kardoša a kde sa zoznámil s avantgardou 60. rokov a mladou skupinou skladateľov, reprezentovanou Iljom Zeljenkom, Petrom Kolmanom, Ladislavom Kupkovičom, Ivanom Paríkom a ďalšími.

 Diela 

 Fantasia quasi una sonata pre klavír (1955)
 Invencie pre klavír: I. Päť veľmi krátkych skladieb (1959)
 Sonáta „1960“ pre klavír (1960)
 Romanca pre husle a klavír (1960)
 Invencie pre klavír: II. Päť etúd (1960)
 Suita pre klavír (1961)
 Invencie pre klavír: III. Malá suita (1961)
 V tichu tak draho vykúpenom pre zmiešaný zbor (1962)
 Uspávanka pre mezzosoprán a komorný súbor (1962)
 Trio pre flautu, klarinet a fagot (1962)
 Suita v starom štýle pre sláčiky, perkusiu a klávesové nástroje (1963, 1978)
 Transformácie pre veľký orchester (1964–65)
 Čierna a červená pre zmiešaný zbor, recitátora, bicie nástroje a elektronické médiá (1967)
 Elegia in memoriam Ján Rúčka, elektroakustická hudba pre pás (1969)
 Konvergencie I pre husle (1969)
 Konvergencie II „Medytácie bachovské“ pre violu (1970)
 Sonáta (č. 3) „Da camera“ In memoriam F. Kafenda pre klavír (1971)
 Epitaf pre Mikuláša Kopernika, elektroakustická hudba pre pás (1972–73)
 Memento – Po smrti Miroslava Filipa pre veľký orchester (1973)
 Litánia k stromom, triptych pre mužský zbor (1974)
 Konvergencie III pre violončelo (1975)
 Oscilácie pre husle a perkusiu (1976–77)
 Sonata per organo (1976–77)
 En passant, elektroakustická hudba pre pás (1979)
 De profundis pre bas, klavír, violončelo a elektronické médiá (1980)
 Exodus I – Musica profana. dies irae pre organ (1981)
 Exodus II – Labyrint. B-A-C-H. téma M. Kabeláča pre organ (1981)
 Exodus IV – Finále „Grodom mocným“ pre organ (1982)
 Sonáta s motívom Karola Szymanowského pre husle a klavír (1982–83)
 Adagio pre Jána Branného pre husle a klavír (1987)
 Adagio II „Pokánie“ pre husle a klavír (1988–89)
 November music pre klavír (1989)
 Wiegenlied pre alt a klavír (1991–92)
 Torso pre alt a klavír (1991–92)
 Transgressus I, elektroakustická hudba pre pás (1993)
 Exodus III – Žalm pre organ (1997)
 Requiem da camera – S témou Witolda Lutosławského pre husle, violončelo a klavír (1998)
 Korczak in memoriam pre mezzosoprán, violu, violončelo, flautu, organ, tympany a sláčikové kvarteto (2000)
 Semplice na klavír (2000)
 Piesne zo Zaolzia pre sláčikové kvarteto (2004)
 Post Scriptum pre sláčikový orchester (2004)
 Monológ pre Kasandru pre mezzosoprán a klavír (2005)
 Musica pro defunctis pre orchester (2005)
 Improvisation sur Herbert pre soprán, zbor a orchester (2007)

 Referencie 

 Externé odkazy 
 Roman Berger: Lament, protest, nádej – portrét z cyklu Hudobníci, réžia: Marek Šulík

Kategória:Slovenskí hudobní skladatelia
Kategória:Poľskí hudobní skladatelia
Kategória:Slovenskí muzikológovia
Kategória:Slovenskí hudobní pedagógovia
Kategória:Poľskí hudobní pedagógovia
Kategória:Slovenskí filozofi
Kategória:Poľskí filozofi
Kategória:Hudobní teoretici
Kategória:Absolventi Vysokej školy múzických umení